Diari Oficial de la Generalitat Valenciana


Sumari del DOGV 9453, del 20-10-2022 (2022/9359)

RESOLUCIÓ d'11d'octubre de 2022, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 26/2016, de 16 de setembre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores destinades a les subvencions a les explotacions de cria de conills en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9453

Data del DOGV
:   20-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9359


Data del document
:   11-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ d'11d'octubre de 2022, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 26/2016, de 16 de setembre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores destinades a les subvencions a les explotacions de cria de conills en l'àmbit de la Comunitat Valenciana. [2022/9359]  
  
  
L'Ordre 26/2016, de 16 de setembre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores destinades a les ajudes a les explotacions de cria de conills en l'àmbit de la Comunitat Valenciana.  
En l'articulat de la citada ordre es disposa que la direcció general competent en matèria de ramaderia especificarà per a cada any en la convocatòria els imports globals màxims pels quals es podran concedir aquesta ajuda i les línies i capítols dels pressupostos generals de la Generalitat a les quals es carregarà, les zones amb limitacions naturals o altres limitacions específiques i els terminis de sol·licitud.  
A l'efecte del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present resolució s'adapten als requisits establits en el Reglament (UE) número 1408/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
  
Per tot això, en virtut del que s'estableix en l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), sobre la base de les competències establides en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i el Decret 176/2020, de 30 d'octubre, del Consell d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, consultades les organitzacions professionals agràries i fent ús de les atribucions conferides en la disposició addicional primera de l'ordre de bases, resolc:  
  
Primer. Convocatòria  
Es convoquen per a l'exercici pressupostari 2022, les ajudes regulades en l'Ordre 26/2016, de 16 de setembre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores destinades a les ajudes a les explotacions de cria de conills en l'àmbit de la Comunitat Valenciana, publicada en el Diari Oficial de la Generalitat Valenciana, el dijous 22 de setembre de 2016, amb número 7879.  
  
Segon. Dotació pressupostària  
1. D'acord amb la Llei de Pressupostos per a l'exercici 2022, l'import global màxim fixat per a la resolució d'expedients de la convocatòria de l'exercici 2022, de les ajudes regulades en l'Ordre 26/2016, de 16 de setembre, de 2016, de la Conselleria d'Agricultura, Medi ambient, Canvi Climàtic i Desenvolupament Rural, per la qual s'estableixen les bases reguladores destinades a les subvencions a les explotacions de cria de conills en l'àmbit de la Comunitat Valenciana, és de 300.000 - a càrrec de l'aplicació pressupostària, programa, capítol i línia indicada en el punt dos del present article.  
2. Aplicació pressupostària: 82.81.37.743.48.8  
Programa 714.80, Ordenació i Millora de la Producció Agrària  
Capítol 4  
Línia S8161  
Import global màxim: 300.000 euros  
  
Tercer. Objecte i condicions de la concessió de la subvenció  
1. L'objecte i condicions de la concessió de la subvenció s'estableixen en els articles 1 i 2 respectivament de l'Ordre 26/2016, de 16 de setembre, de 2016.  
2. Per al càlcul de les femelles reproductores amb dret a subvenció es considerarà el cens mantingut des de 2016 com consta en l'Annex II de la present convocatòria.  
  
Quart. Annex primer  
S'estableix per a la present convocatòria com a annex primer, el llistat de municipis amb limitacions naturals o altres limitacions específiques.  
  
Cinqué. Terminis  
1. El termini de presentació de les sol·licituds serà de 10 dies hàbils a comptar des de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana.  
  
2. El termini de resolució i notificació de la concessió de les subvencions s'estableix en el punt 7, article 10 de l'Ordre 26/2016, de 16 de setembre, de 2016.  
  
Sisé. Presentació de sol·licituds  
1. Les persones interessades que reunisquen els requisits previstos per a ser beneficiaris, descrits en l'article 4 de les bases reguladores, presentaran les sol·licituds a través del model normalitzat que es publicarà en la seu electrònica de la Generalitat, en el termini i la forma que es determinen en la present convocatòria.  
2. Respecte a la presentació de les sol·licituds, i quant a l'obligació de relacionar-se electrònicament amb l'Administració, caldrà ajustar-se al que es disposa en l'article 14 de la Llei 39/2015, d'1 d'octubre, del procediment administratiu comú.  
3. A la sol·licitud s'adjuntarà la documentació indicada en el punt 3 de l'article 5 de l'Ordre 26/2016, de 16 de setembre, de 2016.  
4. Les sol·licituds i la documentació que les acompanya es presentaran preferentment en els registres dels òrgans administratius als quals es dirigisquen, podent-se presentar també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc22732.  
5. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que, no estant obligades a això, opten per aquesta via, presentaran les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc22732.  
  
6. Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/seu\_certificats).  
7. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
8. En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, se signaran electrònicament pels qui siguen competents per a això, aquells documents que s'adjunten la signatura dels quals siga obligatòria.  
9. Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través de l'adreça d'internet sede.gva.es/va/proc22732.  
10. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'ls requerirà perquè l'esmene a través de la seua presentació electrònica en els termes previstos en l'article 68.4 de la dita Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
11. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé estan obligats a això els subjectes previstos en l'article 6 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat.  
12. L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
13. Quan l'Administració actuant consulte o obtinga dades o documents en l'àmbit dels fins de la convocatòria que estiguen en la seua poder o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional octava de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Seté. Criteris de valoració de les sol·licituds  
S'estableixen en l'article 8 de l'Ordre 26/2016, de 16 de setembre, de 2016.  
  
Huité. Mitjans de publicació  
1. La publicació de les subvencions concedides descrita en el punt 8 de l'article 10 de l'Ordre 26/2016, de 16 de setembre, de 2016, es realitzarà de conformitat amb la regulació prevista en el punt primer de la disposició addicional setena de la Llei orgànica 3/2018, de 5 de desembre, seguint els criteris interpretatius de l'Agència Espanyola de Protecció de Dades.  
2. Sense perjudici de la publicació d'actes administratius en el Diari Oficial de la Generalitat Valenciana quan siga procedent, es publicaran també en la seu electrònica de la Generalitat a través de l'adreça d'internet sede.gva.es/va/proc22732.  
  
Nové. Informació relativa al tractament de dades de caràcter personal.  
1. La gestió de les ajudes previstes en l'Ordre 26/2016, de 16 de setembre, de 2016, comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: Ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Responsable del tractament: Persona titular de la sotssecretaria de la conselleria amb competències en matèria d'agricultura.  
c) Finalitat del tractament: Gestionar les ajudes en matèria agrària, agroalimentària i desenvolupament rural.  
d) Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
e) Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant la Delegació de Protecció de Dades de manera presencial o telemàtica de conformitat amb el que es disposa en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels següents extrems:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
  
Desé. Transparència, subministrament d'informació i dades obertes.  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de fer l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb requeriment previ, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, amb advertiment i audiència a l'interessat previs, la imposició de multes coercitives en els termes establits en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.»  
  
Onzé. Règim de recursos  
Contra la present procedirà el recurs de reposició davant el mateix òrgan que els va dictar, en el termini d'un mes a comptar de l'endemà de la notificació, de conformitat amb el que s'estableix en l'article 123 i 124 de la Llei 39/015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la publicació, de conformitat amb el que s'estableix en l'article 46.1 de la Llei de la jurisdicció contenciosa administrativa.  
  
  
València, 11 d'octubre de 2022.- El director general d'Agricultura, Ramaderia i Pesca. (p. d. Orden 26/2016, DOGV 22.09.16, i Resolució de 27 de juliol de 2015, DOGV 30.07.15): Antonio Quintana Martínez.  
  
  
ANNEX PRIMER  
Llista de municipis de la Comunitat Valenciana pertanyents a zones amb limitacions naturals o altres limitacions específiques.  
  
Província 03 € Alacant  
03100 Agost  
03953 Agres  
03204 Albatera  
03633 Alcalalí  
03041 Alcocer de Planes  
03317 Alcoleja  
03434 Alfafara  
03640 Algueña  
03703 Almudaina  
03739 Alqueria d'Asnar, l-  
03948 Aspe  
03015 Balones  
03193 Banyeres de Mariola  
03000 Benasau  
03035 Beneixama  
03402 Beniardà  
03789 Beniarrés  
03526 Benigembla  
03266 Benifallim  
03630 Benifato  
03671 Benilloba  
03770 Benillup  
03768 Benimantell  
03017 Benimarfull  
03768 Benimassot  
03779 Biar  
03866 Bolulla  
03331 Callosa d'En Sarrià  
03293 Callosa de Segura  
03086 Campo de Mirra / Camp de Mirra, el  
03593 Cañada  
03361 Castalla  
03391 Castell de Castells  
03700 Castell de Guadalest, el  
03906 Catral  
03541 Cocentaina  
03086 Confrides  
03471 Crevillent  
03946 Quatretondeta  
03550 Elche / Elx  
03786 Elda  
03557 Fageca  
03296 Famorca  
03818 Gaianes  
03886 Gorga  
03803 Fondó de les Neus, el  
03892 Hondón de los Frailes  
03099 l'Orxa  
03988 Millena  
03747 Monforte del Cid  
03855 Monóvar / Monòver  
03610 Muro de Alcoy  
03052 Novelda  
03464 Onil  
03607 Pego  
03574 Penàguila  
03937 Petrer  
03017 Pinós, el / Pinoso  
03137 Planes  
03684 Polop  
03134 Relleu  
03010 Romana, la  
03141 Salinas  
03057 San Vicente del Raspeig / Sant Vicent del R.  
03027 Sax  
03465 Sella  
03331 Tàrbena  
03445 Tibi  
03149 Tollos  
03077 Torremanzanas / Torre de les Maçanes  
03619 Vall d'Alcalà, la  
03025 Vall de Ebo  
03284 Vall de Gallinera  
03156 Vall de Laguart, La  
03444 Villena  
  
Província: 12 € Castelló  
12319 Atzeneta del Maestrat  
12377 Aín  
12636 Albocàsser  
12903 Alcalà de Xivert  
12784 Alcudia de Veo  
12710 Alfondeguilla  
12238 Algimia de Almonacid  
12334 Almedíjar  
12622 Altura  
12414 Arañuel  
12083 Ares del Maestre  
12843 Argelita  
12134 Ayódar  
12039 Azuébar  
12082 Barracas  
12797 Bejís  
12255 Benafer  
12943 Benafigos  
12941 Benassal  
12086 Benicarló  
12127 Benlloch  
12130 Borriana  
12133 Càlig  
12278 Canet lo Roig  
12277 Castell de Cabres  
12816 Castellfort  
12609 Castellnovo  
12149 Castillo de Villamalefa  
12439 Catí  
12670 Caudiel  
12506 Cervera del Maestre  
12761 Cinctorres  
12110 Cirat  
12846 Cortes de Arenoso  
12032 Costur  
12695 Coves de Vinromà, les  
12648 Culla  
12960 Chert / Xert  
12690 Chilches / Xilxes  
12975 Chodos / Xodos  
12911 Chóvar  
12647 Eslida  
12125 Espadilla  
12863 Fanzara  
12330 Figueroles  
12393 Forcall  
12076 Fuente la Reina  
12615 Fuentes de Ayódar  
12319 Gaibiel  
12436 Geldo  
12554 Herbés  
12558 Higueras  
12275 Jana, La  
12343 Jérica  
12153 Llucena  
12909 Ludiente  
12981 Mata, La  
12853 Matet  
12757 Moncofa  
12504 Montán  
12973 Montanejos  
12835 Morella  
12873 Navajas  
12641 Nules  
12741 Olocau del Rey  
12557 Palanques  
12128 Pavías  
12753 Peníscola  
12746 Pina de Montalgrao  
12442 Portell de Morella  
12550 Puebla de Arenoso  
12518 Pobla de Benifassà, la  
12819 Pobla Tornesa, la  
12138 Rossell  
12675 Sacañet  
12102 Salzadella, la  
12525 San Jorge  
12183 Sant Joan de Moró  
12237 Sant Mateu  
12554 San Rafael del Río  
12302 Santa Magdalena de Pulpis  
12916 Sarratella  
12488 Segorbe  
12239 Serra Engarceran  
12356 Soneja  
12107 Sot de Ferrer  
12097 Suera  
12751 Teresa  
12963 Tírig  
12528 Todolella  
12429 Toga  
12822 Torás  
12404 Toro, el  
12412 Torralba del Pinar  
12729 Torrechiva  
12771 Torre d'En Besora, la  
12082 Torre d'en Doménec  
12939 Traiguera  
12500 Useras / Useres, les  
12987 Vallat  
12652 Vall d'Alba, la  
12379 Vall de Almonacid  
12871 Vallibona  
12036 Vilafamés  
12266 Vilafranca / Villafranca del Cid  
12227 Villahermosa del Río  
12241 Villamalur  
12571 Vilanova d'Alcolea  
12203 Villanueva de Viver  
12571 Vilar de Canes  
12558 Villores  
12818 Vistabella del Maestrat  
12107 Viver  
12147 Sorita del Maestrat  
12976 Zucaina  
  
Província: 46-València  
46754 Ademuz  
46236 Alcublas  
46803 Alpuente  
46970 Andilla  
46035 Anna  
46261 Aras de los Olmos  
46809 Ayora  
46458 Benagéber  
46615 Bicorp  
46451 Bolbaite  
46064 Calles  
46580 Camporrobles  
46360 Casas Altas  
46102 Casas Bajas  
46774 Castielfabib  
46313 Caudete de las Fuentes  
46590 Cofrentes  
46681 Cortes de Pallás  
46370 Cullera  
46176 Chelva  
46541 Chella  
46735 Chera  
46651 Chulilla  
46015 Domeño  
46084 Dos Aguas  
46589 Enguera  
46685 Estubeny  
46523 Fuenterrobles  
46219 Gátova  
46871 Higueruelas  
46090 Jalance  
46843 Xeraco  
46487 Jarafuel  
46976 Xeresa  
46483 Loriguilla  
46810 Losa del Obispo  
46078 Millares  
46943 Navarrés  
46971 Oliva  
46148 Puebla de San Miguel  
46071 Quesa  
46030 Requena  
46014 Siete Aguas  
46108 Sinarcas  
46333 Sot de Chera  
46862 Tavernes de la Valldigna  
46975 Teresa de Cofrentes  
46550 Titaguas  
46380 Torrebaja  
46956 Tuéjar  
46993 Utiel  
46253 Vallanca  
46090 Venta del Moro  
46154 Villar del Arzobispo  
46268 Villargordo del Cabriel  
46846 Yátova  
46372 Yesa, La  
46282 Zarra